
转讜住驻讜转



讛讻讗 谞诪讬 转专转讬 讬专讜砖诇讬诐 讛讜讜. 讜转讬诪讛 讚诇专讘讗 谞诪讬 讗谞讜 爪专讬讻讬谉 诇讜诪专 讻谉 讚转专讬 讬专讜砖诇讬诐 讛讜讜 讜讬''诇 讚诇专讘讗 讗讬谉 讗谞讜 爪专讬讻讬谉 诇讜诪专 讘讬讛讜讚讛 转专讬 讬专讜砖诇讬诐 讛讜讜 讗诇讗 讘砖讗专 讗专爪讜转 讗讘诇 诇专讘 讗砖讬 爪''诇 讘讬讛讜讚讛 转专讬 讬专讜砖诇讬诐 讛讜讜: 讜拽讚砖讜 注专讬 讞讜诪讛. 驻讬' 诇注谞讬谉 诪讻讬专转 讘讬转 讘讘转讬 注专讬 讞讜诪讛 讜诇注谞讬谉 砖讬诇讜讞 诪爪讜专注讬诐 讞讜抓 诇注讬专 讚讚讜拽讗 讘讘转讬 注专讬 讞讜诪讛 爪专讬讱 诇砖诇讜讞 讛诪爪讜专注讬诐 讞讜抓 诇讞讜诪讛 讗讘诇 砖讗专 (讗专爪讜转) [注讬讬专讜转] 诇讗 讜讗讘谞讬诐 诪谞讜讙注讜转 爪专讬讱 诇砖诇讜讞 讞讜抓 诇注讬专 讜讗驻讬' 诇讗 讛讬讜 诪讜拽驻讜转 诪讬诪讜转 讬讛讜砖注 讜讛讻讬 转谞讬讗 讘转讜专转 讻讛谞讬诐 讗转讛谉 讞讜抓 诇注讬专 讜讗讬谉 讗讚诐 讞讜抓 诇讻诇 讛注讬专 讗诇讗 讞讜抓 诇注讬讬专讜转 讛诪讜拽驻讜转 讞讜诪讛 讘诇讘讚 讜讗''转 诪谞诇谉 讛讗 诇讗 讻转讬讘 讘讬转 讞讜诪讛 讙讘讬 讗讚诐 诪爪讜专注 讜讗讜诪专 讛专讘 专讘讬谞讜 讬爪讞拽 讚讙诪专讬谞谉 讞讜抓 诇诪讞谞讛 诪讜砖讘讜 讚讻转讬讘 讘讬讛 讘诪爪讜专注 (讜讬拽专讗 讬讙) 诪诪讜砖讘 讚讻转讬讘 讘讬转 诪讜砖讘 注讬专 讞讜诪讛 (砖诐 讻讛) 讜驻讬专砖 专砖''讬 讻讗谉 讚诪拽讚砖 诇讬讛 (诇讗专注讗) 讘砖转讬 转讜讚讜转 讜讘砖讬专 讜讘讬转 讚讬谉 诪讛诇讻讬谉 讜砖转讬 转讜讚讜转 讗讞专讬讛谉 讻讚讗讬转讗 讘砖讘讜注讜转 (讚祝 讟讝. 讜砖诐) 讜讘诪住' 砖讘讜注讜转 驻讬专砖''讬 讚讗砖讻讞谉 砖讛讬讜 诪拽讚砖讬谉 讞讜诪讜转 讬专讜砖诇讬诐 讘砖转讬 转讜讚讜转 讜讘砖讬专 讻砖讘讗讜 诇讛讜住讬祝 注诇 讛注讬专 讜注诇 (讛注讬讬专讜转) [讛注讝专讜转] 讗讘诇 砖讗专 (讗专爪讜转) [注讬讬专讜转] 诇讗 讬讚注转讬 讛讬讗讱 讛讬讜 诪拽讚砖讬谉 讗讜转谉: 诪谞讜 讬讜讘诇讜转 诇拽讚砖 砖诪讬讟讬谉. 诪讻讗谉 转讬诪讛 诇讘专讬讬转讗 讚转谞讬 讘讬专讜砖诇诪讬 讚诪住讻转 讙讬讟讬谉 讜专砖''讬 讻转讘 讘驻' 讛砖讜诇讞 (讙讬讟讬谉 讚祝 诇讜.) 讚转谞讬讗 讘讬专讜砖诇诪讬 讜讝讛 讚讘专 讛砖诪讬讟讛 砖诪讜讟 讘砖转讬 砖诪讬讟讜转 讛讻转讜讘 诪讚讘专 讗讞讚 砖诪讬讟转 讬讜讘诇 讜讗讞讚 砖诪讬讟转 砖讘讬注讬转 讘讝诪谉 砖讗转讛 诪砖诪讟 [讬讜讘诇] 讗转讛 诪砖诪讟 [砖讘讬注讬转] 讘讝诪谉 砖讗讬 讗转讛 诪砖诪讟 讬讜讘诇 讗讬 讗转讛 诪砖诪讟 砖讘讬注讬转 讜讻讗谉 讗讜诪专 讚诇讗 诪谞讜 讬讜讘诇讜转 讗诇讗 诇拽讚砖 砖诪讬讟讬谉 讜驻讬专砖 专砖''讬 驻' 讛砖讜诇讞 (砖诐) 讚讛讛讬讗 讚注专讻讬谉 讚诪讚专讘谞谉 讛讬讗 讜讗讬谉 诪砖诪注 讻谉 讘转''讻 (讜讗讜诪专 讗谞讬 讚转谞讗讬 讛讬讗 (注讻''诇 专砖''讬) (讚讛讗 讚讬专讜砖诇诪讬 专讘讬 讛讬讗) 讜注讜讚 讗讜专''转 讚讛讱 讘专讬讬转讗 讚诪讬讬转讬) 专讬砖 驻专拽 讛砖讜诇讞 (砖诐) 讜讝讛 讚讘专 讛砖诪讬讟讛 砖诪讜讟 讘砖转讬 砖诪讬讟讜转 讛讻转讜讘 诪讚讘专 讗讞转 砖诪讬讟转 拽专拽注 讜讗讞转 砖诪讬讟转 讻住驻讬诐 讜讛讗 讚讬专讜砖诇诪讬 专讘讬 讛讬讗 讗讘诇 专讘谞谉 驻诇讬讙讬 注诇讬讛 讚专讘讬 讜讗诪专讬 诪谞讬谉 讚讬砖 砖诪讬讟讛 讗祝 注诇 驻讬 砖讗讬谉 讬讜讘诇 转''诇 (讜讬拽专讗 讻讛) 讜讛讬讜 诇讱 砖讘注 砖讘转讜转 讛砖谞讬诐 讜诪谞讬谉 砖讬注砖讛 讬讜讘诇 讗注''驻 砖讗讬谉 砖讘讬注讬转 转''诇 (砖诐) 讜讛讬讜 诇讱 转砖注 讜讗专讘注讬诐 砖谞讛 [讜住讜讙讬讗] 讚讛讻讗 讗转讬讗 讻专讘谞谉 诪讬讛讜 讬砖 诇讬讬砖讘 讛讛讬讗 讚转讜专转 讻讛谞讬诐 讗驻讬' 讻专' 讜讛讗 讚转谞讬 砖讘讬注讬转 讗注''驻 砖讗讬谉 讬讜讘诇 讬砖 诇驻专砖讛 讗注''驻 砖诇讗 谞讛讙讜 讬讜讘诇 讜讛谞讬讞讜 讘讞讟讗诐 讜讻讚转谞讬 讘驻''拽 讚专讗砖 讛砖谞讛 (讚祝 讟: 讜砖诐) 讬讜讘诇 讛讬讗 讗注''驻 砖诇讗 砖诪讟讜 讜讗注''驻 砖诇讗 转拽注讜 讬讻讜诇 讗注''驻 砖诇讗 砖诇讞讜 转''诇 讛讬讗 讚讘专讬 专' 讬讛讜讚讛 专讘讬 讬讜住讬 讗讜诪专 讬讜讘诇 讗注''驻 砖诇讗 砖诪讟讜 讜讗注''驻 砖诇讗 砖诇讞讜 讬讻讜诇 讗祝 注诇 驻讬 砖诇讗 转拽注讜 转''诇 讛讬讗:




专讘讬谞讜 讙专砖讜诐

[拽爪专讛 讛讬砖谞讛 砖讘转讞讜诐 爪讬驻讜专讬]:



注讚 讙诪诇讗 讘讙诇讬诇. 讻诇讜诪专 讻诇 讛注讬讬专讜转 砖讘讙诇讬诇 砖讬转讬专讜转 诪讙诪诇讗 讜注讚 讙诪诇讗 讘讻诇诇 砖讙诪诇讗 讛讬讜 讘讛 讙' 讞爪专讜转 砖诇 [讘'] 讘' 讘转讬诐 讜讛谉 诪讜拽驻讬谉 讞讜诪讛 诪讬诪讜转 讬讛讜砖注 讘谉 谞讜谉 谞讬讚讜谞讬谉 讻讘转讬 注专讬 讞讜诪讛 诇诪注讜讟讬 讛拽讟谞讜转 诪讙诪诇讗 [砖讗讬谉 谞讬讚讜谞讬谉] 讜讻谉 注讚 讙讚讜讚 讘注讘专 讛讬专讚谉 讜讞讚讬讚 讜讗讜谞讜 讜讬专讜砖诇讬诐 讘讬讛讜讚讛 砖讻诇 讗讜转谉 砖讛谉 讙讚讜诇讜转 讻讬讜爪讗 讘讛谉 讗讜 讬转讬专讜转 诪讛谉 讜诪讜拽驻讜转 讞讜诪讛 诪讬诪讜转 讬讛讜砖注 讘谉 谞讜谉 谞讚讜谞讬谉 (讻注专讬) [讻讘转讬] 注专讬 讞讜诪讛. [专讘讗 讗诪专. 讛讗 讚转谞讗 讙诪诇讗 讘讙诇讬诇 诇讗驻讜拽讬 讙诪诇讗 砖讬砖 讘砖讗专 讗专爪讜转 砖讗讬谞谉 诪讜拽驻讜转 诪讬诪讜转 讬讛讜砖注 讜讗祝 诇讗 讙讚讜讚 讚砖讗专 讗专爪讜转. 讜讛谞讱 拽爪专讛 讜讞拽专讛 讜讬讜讚驻转 讚诪讜拽驻讜转 讞讜诪讛 诪讬诪讜转 讬讛讜砖注 讚诇讗 讗讬讻讗 讚讻讜讜转讬讛 讘砖讗专 讗专爪讜转 砖讬讛讗 诇讛谉 砖诪讜转 讛诇诇讜 讜讗讬谉 诪讜拽驻讜转 讞讜诪讛 诇讗 讗讬爪讟专讬讱 诇讬讛 诇讗讚讻讜专讬 讘转讜住驻转':



注砖专讛 讚讘专讬诐 谞讗诪专讜 讘讬专讜砖诇讬诐. 驻专讟谉 讘驻专拽 诪专讜讘讛:



讗"专 讬讜讞谞谉 讻讬专讜砖诇讬诐. 讻诇讜诪专 讻注讬谉 讬专讜砖诇讬诐 讘注讬谞谉 砖讬讛讗 诪讜拽驻转 讞讜诪讛 诪讬诪讜转 讬讛讜砖注 讜诇讗 讻讬专讜砖诇讬诐 注爪诪讛 讚讗讬谉 讛讘讬转 讞诇讜讟 讘讛 砖讛讬讗 砖诇 讻诇 讬砖专讗诇:



讜讗讬诇讜 讛讻讗. 讙讘讬 讗诇讜 诪拽讜诪讜转 砖讛讝讻专谞讜:



转专转讬 拽讚砖 讛讜讜. (拽讗诪专) 讘诪住讻转 诪讻讜转 讘驻专拽 讗诇讜 讛谉 讛讙讜诇讬谉:



诇诪讛 诪谞讜 讞讻诪讬诐 讗转 讗诇讜. 讬讜讚驻转 讜讙诪诇讗 讻讜']:



讜拽讬讚砖讜诐 诇砖诪讬讟讛 讜讬讜讘诇讜转 讜诇诪注砖专讜转 (讜诇转讜讚讜转) [讜诇转讜专转] 讘转讬 注专讬 讞讜诪讛:



[讗讘诇 讛专讗砖讜谞讜转. 砖讛讬讜 拽讚讜砖讜转 讻讘专 讜讛谉 诪讜拽驻讜转 讞讜诪讛 诪讬诪讜转 讬讛讜砖注 讘讟诇讛 拽讚讜砖转谉 诪砖讘讟诇讛 讛讗专抓 诪砖讙诇讜]:



诪讚拽讗诪专 拽讬讚砖讜诐 拽住讘专 拽讚讜砖讛 讛专讗砖讜谞讛. 砖拽讬讚砖诐 讬讛讜砖注:



拽讬讚砖讛 诇砖注转讛. 讻诇 讝诪谉 砖讛讬讜 讘讛 注讚 (砖讙诇讜) [砖注转 讛讞讜专讘谉]:



讜诇讗 拽讬讚砖讛 诇注转讬讚 诇讘讜讗. 砖讗讬谉 讗讜转讛 [拽讚讜砖讛] 谞讜讛讙转 讻砖讞讝专讜 诪谉 讛讙讜诇讛:



讜讻讬 讗诇讜 讘诇讘讚. 砖讛讜讝讻专讜 诇诪注诇讛 讛讬讜 诪讜拽驻讜转 讞讜诪讛 诪讬诪讜转 讬讛讜砖注 讜讛诇讗 讻讘专 [谞讗诪专 砖砖讬诐 注讬专 讜讙讜' 讜讻转讬讘 讻诇 讗诇讛 讞讜诪讛 讙讘讜讛讛]:



讛讗 讗诪专讬' (讛砖转讗) 诇拽诪谉 讚诇讗 爪专讬讱 诇拽讚讜砖讬谞讛讜. 讻讚拽讗诪专 诪驻谞讬 砖拽讚讜砖讛 讛专讗砖讜谞讛 拽讬讚砖讛 诇砖注转讛 讜拽讬讚砖讛 诇注转讬讚 诇讘讜讗:



讗诇讗 诪爪讗讜 讗诇讜 砖诇讗 谞砖转谞讜 诪讻诪讜转 砖讛讬讜 [讜诪谞讗讜诐 诇讛讬诇讻讜转讬讛谉]:



讻诇 诪爪讜转 讛诇诇讜. 砖谞讜讛讙讜转 讘注讬讬专讜' 砖诪讜拽驻讜转 讞讜诪讛 [诪讬诪讜转 讬讛讜砖注] 谞讜讛讙讜转 讘讛谉. 讻讚转谞谉 讘讟讛专讜转 注讬讬专讜转 讛诪讜拽驻讜转 讞讜诪讛 诪讬诪讜转 讬讛讜砖注 讘谉 谞讜谉 诪拽讜讚砖讜转 诪诪谞讛:



[转专讬 转谞讗讬 讜讗诇讬讘讗 讚专' 讬砖诪注讗诇 讘专' 讬讜住讬. 诪专 讗诪专 拽讬讚砖讛 诇注转讬讚 诇讘讜讗 讜诪专 讗诪专 诇讗 拽讬讚砖讛]:



讗砖专 诇讜 讞讜诪讛 讗注"驻 砖讗讬谉 诇讜 注讻砖讬讜. 讚诇讗 讻转讬讘 讜讛讬讛 诇讜 讞讜诪讛 讗诇讗 讗砖专 诇讜 诪砖诪注 讚讗驻讬' 讛讬讛 诇讜 拽讜讚诐 诇讻谉 谞讞砖讘 注专讬 讞讜诪讛 讗诇诪讗 拽住讘专 拽讚讜砖讛 专讗砖讜谞讛 拽讬讚砖讛 诇砖注转讛 讜拽讚砖讛 诇注转讬讚 诇讘讜讗:



讘讞讬讚讜砖 讻诇 讛讚讘专讬诐. [讛诇诇讜 讗诇诪讗] 讛讜爪专讻讜 诇拽讚砖 驻注诐 砖谞讬讛:



讜讗讬讚讱. 诪讗谉 讚讗诪专 讚拽讬讚砖讛 谞诪讬 诇注转讬讚 [诇讘讜讗] 讘诪讗讬 诪讜拽讬诐 讜讬注砖讜 讻诇 讛拽讛诇 讛砖讘讬诐 [住讻讜转 讜讬砖讘讜 讘住讻讜转:



拽住讘专 诇讗讜 住讜讻讜转 诪诪砖 拽讗诪专 讗诇讗 讚讗讙讬谉 讝讻讜转讬讛 讚注讝专讗 注诇讬讬讛讜 讻讬 住讜讻讛 诪砖讜诐 讚讘讟讬诇 讬爪专讗 讚注"讝 诪谞讬讬讛讜 讻讚诪驻专砖讬' 讘诪住' 住谞讛讚专讬谉 讘驻' 讗专讘注 诪讬转讜转:



讜讛讬讬谞讜 讚拽讗 拽驻讬讚 拽专讗 注讬诇讜讬讛. 讚诪讞住专讜 讜拽专讗讜 讬砖讜注 讚诇讗 讘注讗 专讞诪讬 讜诇讗 讘讟诇讬讛 诇讬爪专 讚注"讝:



讜诇讛讗讬 转谞讗 讜讛讻转讬讘 讗砖专 讬专砖讜 讗讘讜转讬讱 讜讬专砖转讛 讚诪拽讬砖 讗祝 讬专讜砖转讱 讘讞讬讚讜砖 讻诇 讛讚讘专讬诐 讗诇诪讗 讚爪专讬讻讛 诇拽讚讜砖讬 讚诇讗 拽讬讚砖讛 诇注转讬讚 诇讘讜讗 讛讻讬 拽讗诪专. 讗诪专 诇讱 讛讻讬 讚专讬砖 诇拽专讗 讻讬讜谉 讚讬专砖讜 讗讘讜转讬讱 讬专砖转讛 讗祝 [讗转讛] 讘讗讜转讛 拽讚讜砖讛 注爪诪讛 讜讗讬 讗转讛 爪专讬讱 诇拽讬讚讜砖 讗讞专]:



讻诇 讛拽讛诇 讻讗讞讚 讗专讘注 专讬讘讜讗. 讚讗驻讬' 注讬砖讜专 诪讬砖专讗诇 诇讗 讛讬讜 讘诪拽讜诪谉 讚讛讻讬 讙诪讬专讬 [讚诇注讜诇诐] 讗讬谉 讬砖专讗诇 驻讞讜转讬诐 诪砖砖讬诐 专讬讘讜讗 讻"砖 讚诇讗 诪谞讜 讬讜讘诇讜转:



[讜讛讬讜 诪注讜专讘讘讬诐 讘讞诇讜拽转 砖讘讟 讬讛讜讚讛 讘讘谞讬诪讬谉:



讗诪专 专讘 讬爪讞拽 诪谞讜]. 讬讜讘诇讜转 诇爪讜专讱 诇拽讚砖 砖诪讬讟讬谉 [诇驻讬 砖讛砖诪讬讟讬谉 诇讗 讘讟诇讜 讗诇讗 讛讬讜讘诇讜转 讘诇讘讚 讜诇讻讱 讛讬讜 诪讜谞讬谉 讬讜讘诇讜转 讻讚讬 诇拽讚砖 砖诪讬讟讬谉] 讘讝诪谞谉 诇驻讬 砖讗讬谉 砖谞转 讛讬讜讘诇 讘讞砖讘讜谉 砖谞讬 讛砖讘讜注 诇驻讬讻讱 讛讜爪专讻讜 诇诪谞讜转 讜诇讬讚注 诪转讬 讛讜讗 讬讜讘诇 诇驻讬 砖讗讞专 讝' 砖诪讬讟讬谉 讛讜讗 讬讜讘诇 讜讬砖 诇讛谉 诇注砖讜转 砖诪讬讟讛 砖诪讬谞讬转 诇讗讞专 讞' (讬诪讬诐) [砖谞讬诐] 诇驻讬 砖讗讬谉 砖谞转 讬讜讘诇 注讜诇讛 诇讞砖讘讜谉 讛砖诪讬讟讛:





诪讛专砖"讗 - 讞讬讚讜砖讬 讗讙讚讜转

讗驻砖专 讘讗 讚讜讚 讜诇讗 注砖讜 住讻讜转 讻讜'. 讜诇讗 拽讗诪专 讘讗讜 讝拽谞讬诐 讗讞专 讬讛讜砖注 讘讗 砖诪讜讗诇 讜砖讗讜诇 讜诇讗 注砖讜 住讻讜转 讜讗驻砖专 讚讘讬诪讬 讛讝拽谞讬诐 讜砖诪讜讗诇 讜砖讗讜诇 讛讬讜 讟专讜讚讬诐 讘诪诇讞诪讛 讜诇讗 讗驻砖专 诇讛诐 诇注砖讜转 讻讜诇诐 住讻讜转 讻讝讛 砖讘讬诪讬 注讝专讗 讚讛讟专讜讚 驻讟讜专 诪谉 讛住讜讻讛 讗讘诇 讚讜讚 讘住讜祝 讬诪讬讜 讛讬讛 诇讜 诪谞讜讞讛 诪讻诇 讗讜讬讘讬讜 住讘讬讘讬讜 讻诪驻讜专砖 讘拽专讗 讜讻讬 诇讗 注砖讛 住讻讜转 讻讝讛 诇讻诇 讬砖专讗诇 讗诇讗 诪拽讬砖 讻讜' 讜拽"诇:


砖诐 讚讘注讬 专讞诪讬 注诇 讬爪专讗 讚注"讝 讜讘讟诇讜讛 讜讗讙讬谉 讝讻讜转讗 注诇讬讬讛讜 讻讬 住讜讻讛 讻讜'. 诪驻讜专砖 驻' 讚' 诪讬转讜转 讚讗谞砖讬 讻谞住转 讛讙讚讜诇讛 砖讛诐 注讝专讗 讜住讬注转讜 讘注讜 专讞诪讬 注诇 讬爪专讗 讚注"讝 讜讘讟诇讜讛 讜诪砖讜诐 讚注讜谉 注"讝 讗讬转讗 谞诪讬 讘讛专讛讜专 拽讗诪专 讚转讙讬谉 注诇讬讬讛讜 讛讗讬 讝讻讜转讗 讚转驻诇转 专讞诪讬诐 讘讗"讬 讚诇讗 诇讬转讬 讙诐 诇讬讚讬 讛专讛讜专 讻住讜讻讛 讝讜 砖诪讙讬谞讛 讜拽讗诪专 讚讬讛讜砖注 谞诪讬 讛讬讛 诇讜 诇讘拽砖 专讞诪讬诐 注诇 讻讱 讘讝讻讜转讗 讚讗"讬 讜诇讗 注砖讛 讻谉 讜诇讻讱 谞驻讞转 诇讜 讛讬讜"讚 砖讛讜住讬祝 诇讜 诪砖讛 讘讘拽砖转讜 专讞诪讬诐 注诇讬讜 讬"讛 讬讜砖讬注讱 诪注爪转 诪专讙诇讬诐 讘讝讻讜转讗 讚讗"讬 讜讚讜"拽:





专砖"砖

讙诪专讗 讻讬 诇讗 注砖讜 诪讬诪讬 讬砖讜注 讘"谞 讻谉 讘谞"讬 讻讜'. 讻爪"诇:



转讚"讛 讛"谞. 讚诇专讘讗 讻讜' 转专讬 讬专讜砖诇讬诐 讛讜讜 讗诇讗 讘砖讗专 讗专爪讜转. 讜谞"诇 专讗讬讛 诪讚讻转讬讘 讘专讬砖 注讝专讗 讘讬专讜砖诇讬诐 讗砖专 讘讬讛讜讚讛. 诇讬专讜砖诇讬诐 讗砖专 讘讬讛讜讚讛 诪讻诇诇 讚讗讬讻讗 讗讞专讬转讗 砖讗讬谞讛 讘讬讛讜讚讛:



转讚"讛 讜拽讚砖讜. 讚讙诪专讬谞谉 讻讜' 诪诪讜砖讘 讚讻转讬讘 讘讬转 诪讜砖讘 注"讞. 讻爪"诇:



讘住讛"讚 爪"诇 讗讜转诐:





讛讙讛讜转 讬注讘"抓

讙诪' 诪爪讗讜 讗诇讜 讜拽讚砖讜诐. 谞"讘 驻讬专讜砖 诪爪讗讜诐 诪讜拽驻讜转 讞讜诪讛 诪诪讬讘"谉 讜诇讗 讞专讘讜 讞讜诪转诐 讘讞讜专讘谉 讛讘讬转 讗讘诇 讗讜转谉 砖讞专讘讜 诇讗 诪讛谞讬 诇讛讜 拽讚讜砖讛 砖谞讬' 讘讞讜诪讛 讞讚砖讛 讚诇讗 驻诇讬讙 讗住转诐 诪转谞讬' 讚讘注讬 诪讜拽驻讜转 诪讬讘"谉 讻讱 谞"诇 驻砖讜讟 砖讜讘 注讬谞转讬 砖住讜讘专 讻专"诪 讜讚讘专讬讜 讻注讬谉 驻砖专讛 住讘专讗 砖诇讬砖讬转 讗讘诇 讚讘专讬 讛专讗讘"讚 谞专讗讬诐 诪讻讜讜谞讬诐 讻诪"砖 讘住"讚:


砖诐 诇注转讬讚 诇讘讜讗 讚讻转讬讘 讜讬注砖讜 讻诇 讛拽讛诇 讜讻讜' 诪讬诪讬 讬砖讜注 讘谉 谞讜谉 讻谉 讘谞讬 讬砖专讗诇 讜讙讜' 讜转讛讬 讻爪"诇:


砖诐 讗诇驻讬诐 砖诇砖 诪讗讜转 砖砖讬诐 讛讜讛 讻爪"诇:


转讜住' 讚"讛 讬拽讚砖讜 讜讻讜' 讜驻专砖"讬 讻讗谉 讚诪拽讚砖 诇讜 诇讗专注讗. 谞"讘 讗讬谉 诪讬诇讛 讝讜 讘驻讬专砖"讬 砖诇驻谞讬谞讜 讗诇讗 讚诪拽讚砖 诇讛. 讜专"诇 诇注讬专 讜诇拽"诪. 讜讚讬诇诪讗 讛讗 讚转谞谉 讛转诐 砖讗讬谉 诪讜住讬驻讬谉 注诇 讛注讬专 讻诇诇讗 讛讜讗 讻诇 注专讬 讞讜诪讛 讗注"讙 讚诇讗 诪驻专砖讗 讜专砖"讬 讙讜驻讬' 砖诐 住驻讜拽讬 诪住驻拽讗 诇讬':


讘讗"讚 注诇 讛注讬专 讜注诇 讛注讬讬专讜转 讗讘诇 砖讗专 讛注讬讬专讜转 诇讗 讬讚注转讬 讻爪"诇:





诪专讗讬转 讛注讬谉

讘砖诇诪讗 诪砖讛 诇讗 讘注讗 专讞诪讬 讚诇讗 讛讜"诇 讝讻讜转讗 讚讗专抓 讬砖专讗诇. 诇讻讗讜专讛 讬驻诇讗 诇驻讬 诪"砖 专讘讬谞讜 讛讗专"讬 讝"诇 讚诪讛 砖诇讗 讘讗 诪砖讛 专讘讬谞讜 注"讛 诇讗专抓 讬砖专讗诇 讛讬讬谞讜 砖讘讞讬谞转讜 讛讬讗 诇诪注诇讛 诪讘讞讬谞转 讗专抓 讬砖专讗诇 讜讘讛讗 谞讬讞讗 诪"砖 诇讜 专讘 诇讱 讻诇讜诪专 诪注诇转讱 讙讚讜诇讛 诪讗专抓 讬砖专讗诇 讜讻诪"砖 讘注谞讬讜转讬 讘讚专讜砖讬诐 讘住"讚 讜讘讝讛专 讗诪专讜 讚讛讜讗 讘注诇讛 讚诪讟专讜谞讬转讗 讗"讻 讗诪讗讬 讛讬"诇 爪讜专讱 诇讝讻讜转 讗"讬 讘讻诇 诪拽讜诐 讛讬讛 讬讻讜诇 讘讻讞 讙讚讜诇转 谞砖诪转讜 诇讘讟诇 讬爪专讗 讚注"讝 讜讗诪讗讬 讗爪讟专讬讱 讝讻讜转讗 讚讗"讬. 讜讗驻砖专 讚讘讻诇 讛讚讘专讬诐 爪专讬讱 诇讻讜讬谉 讘讻诇 讛讘讞讬谞讜转 诪诪讟讛 诇诪注诇讛. 讜讗专抓 讬砖专讗诇 注爪诪讛 讗讘谞讬讛 讜注驻专讛 专讜诪讝讬诐 诇拽讚讜砖讛 讜讻诪"砖 讘住驻专 讟讜讘 讛讗专抓 讜讗诐 讛讬讛 谞讻谞住 诇讗"讬 讛讬讛 诪转讞讬诇 诪讘讞讬谞转 讛讗讚诪讛 注爪诪讛 讜讗讛谞讬讗 讝讻讜转讗 讜讛讬讛 注讜诇讛 诪注诇讛 诪注诇讛 讜讛讬讛 讗驻砖专 诇讘讟诇 讬爪专讗 讚注"讝 讗"谞 砖讗诐 讛讬讛 谞讻谞住 诇讗"讬 讛讬讛 讘谞拽诇 诇诪砖讛 专讘讬谞讜 注"讛 诇讘讟诇 讬爪专讗 讚注"讝 讜讛讬讛 讛讚讘专 讘讗 讻住讚专讜 讗讱 讻砖诇讗 谞讻谞住 讗诐 讛讬讛 专讜爪讛 诇讘讟诇 讬爪专讗 讚注"讝 讛讬讛 诪专讗讛 砖诪讞讝讬拽 注爪诪讜 诇讙讚讜诇 讜讛讗讬砖 诪砖讛 注谞讬讜 诪讗讚 讜讚讜拽 讻讬 拽爪专转讬: 
讜讛专讘 注讬讜谉 讬注拽讘 讝"诇 讻转讘 讜讝"诇 讜讗驻砖专 讚诪讛"讟 讗诪专讬谞谉 讗诇诪诇讗 讘讗 诪砖讛 诇讗"讬 诇讗 谞讞专讘 讘讬转 讛诪拽讚砖 讚讗诇讜 讛讬讛 讘讗 讜讛讬"诇 讝讻讜转 讗"讬 讜讛讬讛 谞诪住专 讘讬讚讜 讬爪专讗 讚注"讝 讜讻讜' 讜注诇 砖讗专 注讘讬专讜转 讛讬讛 谞砖驻讱 讞诪转讜 注诇 讗"讬 诇讻讱 讗诪专 诇讜 专讘 诇讱 注讻"诇. 讜讻讘专 讛专讘 讙讗讜谉 注讜讝谞讜 讛专讘 驻专砖转 讚专讻讬诐 讛讗专讬讱 诇诪注谞讬转讜 讜砖诐 谞讗诪专 讚讗诐 讬砖专讗诇 诇讗 讬讞讟讗讜 讬砖讗专讜 讚讜专 讛诪讚讘专 讜诇讗 讬讘讜讗讜 诇注转"诇 讜讝"砖 讜讬转注讘专 讛' 讘讬 诇诪注谞讻诐 讜讬讗诪专 讗诇讬 专讘 诇讱 讻讚讬 砖讬讛讬讛 诇讻诐 转拽讜谉 讜讻讘专 讘讚专讜砖讬诐 讗谞讬 讘注谞讬讬 讛讘讗转讬 讚讘专讬讜 砖诇 讙讚讜诇 讛专讘 驻专砖转 讚专讻讬诐 讛谞讝讻专 讜讻转讘转讬 讗讬讝讛 讙专讙讬专 诇驻讬 拽讜爪专 讚注转讬 讛讜讗 讘专讞诪讬讜 讬专讞诐 注诇讬谞讜 讜讬讗讬专 注讬谞讬谞讜 讘转讜专转讜 讛拽讚讜砖讛 转讜专转 讞讬讬诐:





驻转讞 注讬谞讬诐

讚讘注讜 专讞诪讬 注诇 讬爪专讗 讚注"讝 讜讻讜'. 讻讘专 谞讜讚注 诪讛 砖讬砖讘 讜讚专砖 讘讝讛 专讘讬谞讜 讛讙讚讜诇 讘住驻专 驻专砖转 讚专讻讬诐 讚讘专讬诐 谞驻诇讗讬诐 讜诪转讜拽讬诐. 讜讗谞讬 讛砖驻诇 讗诇拽驻转讗 谞拽讟谉 讘驻专砖转"讜 砖诇 诪诇讱 讜讘注拽讘讜转讬讜 讻转讘转讬 讘住驻专讬 讛拽讟谉 专讗砖 讚讜讚 驻专砖转 讘专讗砖讬转 讜砖讗专 诪拽讜诪讜转 讘注谞讬谉 讝讛:


讘讻诇 讚讜讻转讗 讻转讬讘 讬讛讜砖注 讜讻讜'. 专讗讬转讬 诇诪讛专砖"讗 讘讞讬讚讜砖讬 讗讙讚讜转 砖讻转讘 讜讝"诇 讜拽讗诪专 讚讬讛讜砖注 谞诪讬 讛讬"诇 诇讘拽砖 专讞诪讬诐 注诇 讻讱 讘讝讻讜转 讗专抓 讬砖专讗诇 讜诇讗 注砖讛 讻谉 讜诇讻讱 谞驻讞转 诇讜 讛讬讜讚 砖讛讜住讬祝 诇讜 诪砖讛 讘讘拽砖讜 专讞诪讬诐 注诇讬讜 讬讛 讬讜砖讬注讱 诪注爪转 诪专讙诇讬诐 讘讝讻讜转讗 讚讗"讬 注讻"诇 讜拽砖讛 讚讬讜讚 砖讛讜住讬祝 诇讜 诪砖讛 专讘讬谞讜 讻讚拽讗讬 拽讗讬 讜诪讛 砖谞驻讞转 诇讜 注转讛 讛讜讗 讗讜转 讛"讗 讻诪讘讜讗专 讘讻转讜讘 讜讘砖"住. 讜讛专讘 讝"诇 讗讙讘 砖讟驻讬讛 讻转讘讛:
讜讗驻砖专 诇讜诪专 讚讟注诐 砖讞讬住专 讗讜转 讛' 诪砖诪讜 讻讬 讛谞讛 讬讛讜砖注 讛讜讗 讘讞讬谞转 讬专讞 讜讻诪讜 砖讗诪专讜 驻谞讬 讬讛讜砖注 驻谞讬 诇讘谞讛 讜讛讜讗 讘讞讬谞转 讗讜转 讛"讛 砖讘砖诐. 讙诐 讗专抓 讬砖专讗诇 讗专抓 讞讬讬诐 讞讬"讛 讛专讜诪讝"转 诇讗讜转 讛"讛. 讜诪讗讞专 讚讬讛讜砖注 砖讛讬讛 诇讜 讝讻讜转 讗专抓 讬砖专讗诇 讗讜转 讛"讛 讜讛讜讗 讘讞讬谞转讜 讜讬讻讜诇 讛讬讛 诇讛讜砖讬注 讬砖专讗诇 诇讻谉 谞讞住专 讗讜转 讛' 诪砖诪讜 讜讚讜"拽:

